
Anexa 16
[bookmark: _GoBack]Coduri CAEN exceptate de la finanțare

Prezenta schemă de minimis nu se aplică:
a) Ajutoarelor acordate întreprinderilor care își desfășoară activitatea în sectoarele pescuitului și acvaculturii, reglementate de Regulamentul (UE) nr. 1379/2013 al Parlamentului European și al Consiliului din 11 decembrie 2013 privind organizarea comună a piețelor în sectorul produselor pescărești și de acvacultură, de modificare a Regulamentelor (CE) nr. 1184/2006 și (CE) nr. 1224/2009 ale Consiliului și de abrogare a Regulamentului (CE) nr. 104/2000 al Consiliului.
b) Ajutoarelor acordate întreprinderilor care își desfășoară activitatea în domeniul producției primare de produse agricole, astfel cum sunt enumerate în Anexa 1 la Tratatul privind funcționarea Uniunii Europene.
c) Ajutoarelor acordate întreprinderilor care își desfășoară activitatea în sectorul prelucrării și comercializării produselor agricole prevăzute în Anexa nr. 1 la Tratatul privind funcționarea Uniunii Europene, în următoarele cazuri: (i) Atunci când valoarea ajutorului este stabilită pe baza prețului sau a cantității produselor în cauză achiziționate de la producătorii primari sau introduse pe piață de întreprinderile respective; (ii) Atunci când ajutorul este condiționat de transferarea lui, parțială sau integrală, către producătorii primari.
d) Ajutoarelor destinate activităților legate de export către țări terțe sau către state membre, respectiv ajutoarelor legate direct de cantitățile exportate, ajutoarelor destinate înființării și funcționării unei rețele de distribuție sau altor cheltuieli curente legate de activitatea de export.
e) Ajutoarelor condiționate de utilizarea preferențială a produselor naționale față de cele importate.
f) Ajutoarelor acordate pentru achiziția de vehicule de transport rutier de mărfuri.

